čo kryje cestovné poistenie?
cestovné poistenie vo svojom základe obsahuje liečebné náklady pre úrazy, ochorenia a bolesti v zahraničí. tieto riziká patria medzi finančne náročné veci. ďalej možno cestovné poistenie doplniť pripoisteniami ako poistenie batožiny, poistenie zodpovednosti za škodu, úraz, alebo storno zájazdu, či právne služby alebo technickú pomoc s vozidlom a v neposlednom rade repatriáciu pozostatkov. máte európsky zdravotný preukaz? vedeli ste, že platí len v krajinách eú a vzťahuje sa na zdravotnícke zariadenia patriace do systému verejného zdravotníctva? čiže ak by ste sa chceli liečiť v súkromnom zariadení, je treba mať uzavreté aj cestovné poistenie.
cestujete viackrát do roka na dovolenku do zahraničia? nakupujete potraviny pravidelne za hranicami slovenska, napríklad v rakúsku? ak áno, oplatí sa vám dlhodobé (celoročné) cestovné poistenie. okrem toho má celoročné cestovné poistenie tú výhodu, že šetrí čas, peniaze a v konečnom dôsledku aj vaše nervy. pretože ho vyklikáte iba raz, je to lacnejšie, než keby ste si dávali 5-krát krátkodobé poistenie a šetrí to nervy, lebo tento úkon treba urobiť len 1-krát a nie zakaždým keď cestujete. a navyše, pri dlhodobom cestovnom poistení sa vám nestane, že naň zabudnete. ak však cestujete iba raz do roka na letnú dovolenku a v zime na lyžovačku, oplatí sa vám krátkodobé cestovné poistenie. výhodou je, že si viete vždy vybrať obsah pripoistení na daný typ dovolenky.